cyanic-selkie/wikianc huggingface dataset:
Նվազագույն աշխատավարձ
Նվազագույն աշխատավարձի օրենքներ
Նվազագույն աշխատավարձի դրույքաչափերը մեծապես տարբերվում են տարբեր օրենսդրությունների սահմաններում, ոչ միայն որոշակի գումար սահմանելու հարցում, օրինակ՝ ԱՄՆ-ի որոշ նահանգների օրենքների համաձայն՝ $7.25 1 ժամվա համար (տարեկան $14,500) (կամ $2.13 այն աշխատողների համար, ովքեր թեյավճարներ են ստանում), Վաշինգտոնի նահանգում՝ $11.00, Միացյալ Թագավորությունում՝ £8.72 (25 տարեկանից բարձր անձանց համար), այլ նաև վճարման ժամանակահատվածի հարցում (օրինակ՝ Ռուսաստանը և Չինաստանը սահմանում են նվազագույն ամսական աշխատավարձեր) և նվազագույն աշխատավարձի տարածման շրջանակների հարցում։ Ներկայումս ԱՄՆ-ում դաշնային նվազագույն աշխատավարձը $7.25 է 1 ժամվա համար։ Այնուամենայնիվ, որոշ նահանգներ չեն ճանաչում նվազագույն աշխատավարձի մասին օրենքը, ինչպես օրինակ՝ Լուիզիանան և Թենեսին։ Որոշ նահանգներ գործում են դաշնային նվազագույն աշխատավարձից ցածր պայմաններում, ինչպիսիք են Ջորջիան և Վայոմինգը։ Որոշ իրավական ակտեր թույլ են տալիս գործատուներին հաշվել իրենց աշխատողներին տրված թեյավճարները որպես հավելում աշխատավարձին՝ նվազագույն աշխատավարձի մակարդակներին հասնելու համար։ Հնդկաստանը առաջին զարգացող երկրներից մեկն էր, որը իր օրենսդրությունում 1948 թ.-ին մտցրեց նվազագույն աշխատավարձի քաղաքականություն։ Այնուամենայնիվ, այն հազվադեպ է կիրառվում, նույնիսկ պետական ​​մարմինների կողմից։ 2017 թ․-ի դրությամբ Մումբայում նվազագույն աշխատավարձը կազմում էր 348 ռուփի 1 օրվա համար։ Բացի այդ, Հնդկաստանը ունի ամենաբարդ համակարգերից մեկը` նվազագույն աշխատավարձի ավելի քան 1200 դրույքաչափեր` կախված աշխարհագրական շրջանից։
Ոչ ֆորմալ նվազագույն աշխատավարձ
Կառավարությունների կամ արհմիությունների կողմից մաքսային և արտաիրավական ճնշումները կարող են ձևավորել դե ֆակտո նվազագույն աշխատավարձ։ Դրան կարող է հանգեցնել նաև միջազգային հանրային կարծիքը՝ ճնշելով բազմազգ ընկերություններին վճարել Երրորդ աշխարհի աշխատողների աշխատավարձերը, ինչը սովորաբար տեղի ունի ավելի արդյունաբերացված երկրներում։ Վերոնշյալ իրավիճակը 2000-ականներին հայտնի դարձավ Հարավարևելյան Ասիայում և Լատինական Ամերիկայում, սակայն այն կար Արևմտյան Աֆրիկայի ընկերությունների շրջանում 20-րդ դարի կեսերին։
Նվազագույն աշխատավարձի սահմանում
Նախնական նվազագույն աշխատավարձի դրույքաչափ հաստատելու համար օգտագործվող ցուցանիշների թվում կան այնպիսի ցուցանիշներ, որոնք նվազագույնի են հասցնում աշխատատեղերի կորուստը` միաժամանակ պահպանելով միջազգային մրցունակությունը։ Դրանց թվում կան ընդհանուր տնտեսական պայմաններ, որոնք չափվում են այպիսի ցուցանիշներով, ինչպիսիք են իրական և անվանական համախառն ներքին արդյունքը, գնաճը, աշխատանքի առաջարկը և պահանջարկը, աշխատավարձի մակարդակները, բաշխումը և տարբերությունները, աշխատանքային պայմանները, արտադրողականության աճը, աշխատուժի վրա կատարվող ծախսերը, բիզնեսի գործառնական ծախսերը, սնանկությունների քանակը և միտումը, տնտեսական ազատության վարկանիշային աղյուսակները, կենսամակարդակը և գերակշռող միջին աշխատավարձի դրույքաչափը։
Բիզնեսում մտավախությունները ներառում են գործարարությամբ զբաղվելու ծախսերի սպասվելիք բարձրացումը, շահութաբերությանն ուղղված սպառնալիքները, գործազրկության մակարդակի աճը (և դրան հետևող ավելի շատ պետական ծախսերը նպաստների ուղղությամբ, որոնք բարձրացնում են հարկերի դրույքաչափերը) և հնարավոր չմտադրված հետևանքները ավելի փորձառու աշխատողների վրա, ովքեր արդեն կարող են վաստակել օրենքով սահմանված նոր նվազագույն աշխատավարձը կամ ավելին։ Աշխատողների և նրանց ներկայացուցիչների շրջանում քաղաքական նկատառումները հաշվի են առնվում, քանի որ աշխատավորական առաջնորդները ձգտում են աջակցություն ստանալ` պահանջելով աշխատավարձերի հնարավոր ամենաբարձր դրույքաչափը։ Այլ մտավախությունները ներառում են գնողունակությունը, գնաճի ինդեքսավորումը և ստանդարտացված աշխատաժամերը։
ԱՄՆ-ում նվազագույն աշխատավարձը սահմանվել է 1938 թ․-ին՝ Արդար աշխատանքային պայմանների մասին օրենքով։ Ըստ Տնտեսական քաղաքականության ինստիտուտի՝ ԱՄՆ-ում նվազագույն աշխատավարձը 2013 թ․-ին կկազմեր $18.28, եթե նվազագույն աշխատավարձը համընթաց լիներ աշխատանքի արտադրողականությանը։ ԱՄՆ-ում աշխատողների արտադրողականության բարձրացած տեմպերին համապատասխանելու համար ներկայացվել է նվազագույն աշխատավարձի բարձրացում մինչև 1 ժամի համար $22 (կամ ավելի)։
Առաջարկի և պահանջարկի մոդել
Տնտեսագիտության շատ դասագրքերում ներկայացված աշխատաշուկայի առաջարկի և պահանջարկի մոդելի համաձայն, նվազագույն աշխատավարձի բարձրացումը նվազեցնում է նվազագույն աշխատավարձ ստացող աշխատողների զբաղվածությունը։ Նման դասագրքերից մեկում նշվում է.
Եթե ավելի բարձր նվազագույն աշխատավարձը բարձրացնի ոչ հմուտ աշխատողների աշխատավարձի դրույքաչափերը շուկայական ուժերի կողմից հաստատված մակարդակից, ապա ոչ հմուտ աշխատողների քանակը կնվազի։ Նվազագույն աշխատավարձը կարժենա շուկայից դուրս գտնվող, ամենաքիչ արտադրողական (և, հետևաբար, ամենացածր աշխատավարձ ստացող) աշխատողների ծառայությունները։ Նվազագույն աշխատավարձի մասին օրենսդրության ուղղակի արդյունքները հստակորեն խառն են։ Որոշ աշխատողներ, ամենայն հավանականությամբ նրանք, ում նախորդ աշխատավարձը մոտ էր նվազագույնին, կվճարվեն ավելի շատ։ Մյուսները, մասնավորապես նրանք, ովքեր ստանում էին նվազագույն աշխատավարձ մինչ օրենսդրության փոփոխությունը, չեն կարողանա աշխատանք գտնել և կդառնան գործազուրկ։
Ընկերության ծախսը աշխատավարձի տոկոսադրույքի աճող գործառույթ է։ Որքան բարձր է աշխատավարձի դրույքը, այնքան ավելի քիչ ժամեր գործատուն կպահանջի աշխատողներից։ Դա պայմանավորված է նրանով, որ աշխատավարձի մակարդակի բարձրացման հետ մեկտեղ ֆիրմաների համար թանկանում է բանվորներ վարձելը, և այդպիսով ընկերություններն ավելի քիչ աշխատողներ են վարձում (կամ նրանց ավելի քիչ ժամեր են վարձում)։ Հետևաբար, աշխատանքի պահանջարկի կորը ունի դեպի ներքև և աջ շարժվող գծի տեսք։ Քանի որ ավելի բարձր աշխատավարձերը մեծացնում են մարդկանց աշխատելու ցանկությունը, և, հետևաբար, աշխատանքի առաջարկը, աշխատուժի առաջարկի կորը ունի դեպի վեր և աջ շարժվող գիծ։  Եթե չկա նվազագույն աշխատավարձ, աշխատավարձը կկարգավորվի մինչև պահանջվող աշխատուժի քանակը հավասար լինի առաջարկվող աշխատանքի քանակին ՝ հասնելով հավասարակշռության, որտեղ հատվում են առաջարկի և պահանջարկի կորերը։ Նվազագույն աշխատավարձը ծառայում է որպես աշխատուժի դասական նվազագույն գին կամ հատակ։ Ստանդարտ տեսությունն ասում է, որ եթե նվազագույն աշխատավարձը սահմանվի հավասարակշռության գնից ավելի բարձր, աշխատողները պատրաստ կլինեն ապահովել ավելի շատ աշխատուժ, քան պահանջելու են գործատուները՝ ստեղծելով աշխատուժի ավելցուկ, այսինքն՝ գործազրկություն ։ Շուկաների տնտեսական մոդելի համաձայն նույն պատկերը կլինի նաև մյուս ապրանքների համար։ Ապրանքի գնի արհեստական բարձրացումը հակում ունի ավելացնել ապրանքի առաջարկվող քանակը և նվազեցնել պահանջվող քանակը։ Արդյունքում առաջանում է ապրանքի ավելցուկ։ Երբ ցորենի ավելցուկ կա, կառավարությունը գնում է այն։ Քանի որ կառավարությունը չի վարձում ավելցուկային աշխատուժ, աշխատուժի ավելցուկը գործազրկության ձև է ստանում, որը նվազագույն աշխատավարձի մասին օրենքներով հակված է լինել ավելի բարձր, քան առանց դրանց ։
Առաջարկի և պահանջարկի մոդելը ենթադրում է, որ հավասարակշռված աշխատավարձից բարձր աշխատավարձ սահմանելով նվազագույն աշխատավարձի մասին օրենքները կհանգեցնեն գործազրկության : Դա պայմանավորված է նրանով, որ ավելի մեծ թվով մարդիկ պատրաստ են աշխատել ավելի բարձր աշխատավարձով, մինչդեռ ավելի քիչ աշխատատեղեր հասանելի կլինեն ավելի բարձր աշխատավարձով։ Ընկերությունները կարող են ավելի ուշադիր լինել, թե ում նրանք աշխատանքի ընդունում, հետևաբար բացառվում են նվազագույն հմտություններով և քիչ փորձառու աշխատողները։ Նվազագույն աշխատավարձի կիրառումը, ընդհանուր առմամբ, կազդի միայն քիչ հմտություններով աշխատաշուկայի զբաղվածության վրա, քանի որ հավասարակշռված աշխատավարձը արդեն իսկ հավասար կամ ավելի ցածր է նվազագույն աշխատավարձից, մինչդեռ ավելի բարձր հմտություններով աշխատաշուկայի հավասարակշռված աշխատավարձը չափազանց բարձր է, որպեսզի նվազագույն աշխատավարձի փոփոխությունը ազդի զբաղվածության վրա ։
Մոնոպսոնիա
Առաջարկի և պահանջարկի մոդելը ենթադրում է, որ նվազագույն աշխատավարձի բարձրացումը օգնում է այն աշխատողներին, որոնց աշխատավարձը բարձրացվում է, և վնասում է այն մարդկանց, ովքեր չեն վարձվում (կամ կորցնում են իրենց աշխատանքը), երբ ընկերությունները կրճատում են աշխատատեղերը։ Բայց նվազագույն աշխատավարձի կողմնակիցները կարծում են, որ իրավիճակը շատ ավելի բարդ է, քան կարող է հաշվարկվել մոդելի կողմից։ Օրինակ, աշխատաշուկայում կարող է լինել մոնոպսոնիա, որի արդյունքում միակ գործատուն որոշակի շուկայական ուժ ունի վճարված աշխատավարձերը որոշելու հարցում։ Այսպիսով, առնվազն տեսականորեն հնարավոր է, որ նվազագույն աշխատավարձը կարող է խթանել զբաղվածությունը։ Չնայած միակ գործատուի շուկայական ուժը դժվար թե գոյություն ունենա աշխատաշուկաների մեծ, սակայն ասիմետրիկ տեղեկատվությունը, անկատար շարժունակությունը և աշխատանքային գործարքների անձնական տարրը որոշ ձեռնարկությունների աշխատավարձ սահմանելու ուժ կարող են տալ ։
Ժամանակակից տնտեսագիտական տեսությունը ենթադրում է, որ չնայած չափազանց բարձր նվազագույն աշխատավարձը կարող է բարձրացնել գործազրկությունը, քանի որ այն սահմանում է պահանջարկից մեծ գին, նվազագույն աշխատավարձն ավելի խելամիտ մակարդակում կարող է բարձրացնել զբաղվածությունը և խթանել աճն ու արդյունավետությունը։ Դա պայմանավորված է նրանով, որ աշխատաշուկաները մոնոպսոնիստական են, և աշխատողները չունեն սակարկությունների հնարավորություն։ Երբ ավելի աղքատ աշխատողները ավելի շատ ծախսեր են ունենում, դա խթանում է ապրանքների և ծառայությունների արդյունավետ համախառն պահանջարկը :
Այգեշատ (Արմավիրի շրջան)
Այգեշատ (նախկին անվանումը` Ղուզիգիդան), գյուղ Հայաստանի Հանրապետության Արմավիրի մարզի Արմավիրի տարածաշրջանում՝ մարզկենտրոն Արմավիրից մոտ 7 կմ հարավ, ծովի մակերևույթից 855 մ բարձրության վրա ։ Վերանվանվել է Այգեշատ 1950 թ. ապրիլի 19-ին ։
Նվազագույն աշխատավարձ
Քննադատություններ առաջարկի և պահանջարկի մոդելի վերաբերյալ
Այն պնդումը, որ նվազագույն աշխատավարձը նվազեցնում է զբաղվածությունը, հիմնված է աշխատաշուկայի առաջարկի և պահանջարկի պարզ մոդելի վրա։ Մի շարք տնտեսագետներ (օրինակ՝ Պիերանգելո Գարեգնանին, Robert L. Vienneau , և Arrigo Opocher & Ian Steedman ), հիմնվելով Պիերո Սրաֆայի աշխատանքի վրա, պնդում են, որ այդ մոդելը, նույնիսկ հաշվի առնելով իր բոլոր ենթադրությունները, տրամաբանորեն անհամապատասխան է։ Մայքլ Անյադայկ-Դանեսը և Ուին Գոդլին , սիմուլյացիայի արդյունքների հիման վրա պնդում են, որ դասագրքերի մոդելի հետ կատարված էմպիրիկ աշխատանքներից քչերը կազմում են պոտենցիալ կեղծ տեսություն, և հետևաբար էմպիրիկ ապացույցներ այդ մոդելի համար դժվար թե գոյություն ունեն։ Graham White- ը , մասամբ հիմնվելով սրաֆիականության վրա, պնդում է, որ աշխատաշուկայի բարձր ճկունության քաղաքականությունը, ներառյալ նվազագույն աշխատավարձի իջեցումը, տնտեսագիտական տեսության մեջ չունի «հիմնավոր, միասնական» փաստարկ։ Քորնելի համալսարանի տնտեսագիտության և աշխատանքի տնտեսագիտության պրոֆեսոր Գարի Ֆիլդսը պնդում է, որ դասագրքերում ներկայացվող նվազագույն աշխատավարձի ստանդարտ մոդելը երկիմաստ է։ Ֆիլդսը ասում է, որ կա երկու հատված ունեցող շուկա, որտեղ «ինքնազբաղվածները, ծառայությունների ոլորտի աշխատողները և գյուղացիական աշխատողները սովորաբար բացառվում են նվազագույն աշխատավարձի ծածկույթից ... [և] մի հատվածը, որը ներառված է նվազագույն աշխատավարձի ծածկույթում, իսկ մյուսը՝ ոչ [և հնարավոր շարժունությունը երկուսի միջև]», ավելի լավ վերլուծության հիմք է հանդիսանում։ Այս մոդելի միջոցով Ֆիլդսը ցույց է տալիս, որ թեորիայի պնդֆումը երկիմաստ է և ասում է. «Դասագրքերի մոդելից ստացված կանխատեսումները միանշանակ չեն փոխանցվում երկու հատվածների համար։ Հետևաբար, քանի որ ոչ ծածկված հատված գոյություն ունի գրեթե ամենուր, դասագրքերի մոդելի կանխատեսումները պարզապես վստահելի չեն»։
Այգեշատ (Արմավիրի շրջան)
Բնակչություն
Ըստ ՀՀ 2011 թ. մարդահամարի արդյունքների` Այգեշատի մշտական բնակչությունը կազմել է 1547, առկա բնակչությունը` 1498 մարդ ։ 1831 թվականից մինչ օրս բնակիչները հայեր են, որոնց նախնիները տարբեր ժամանակներում այստեղ են եկել Մուշից, Սուրմալուից, Ալաշկերտից, Պարսկաստանից, Սիրիայից և Լիբանանից ։
Նվազագույն աշխատավարձ
Քննադատություններ առաջարկի և պահանջարկի մոդելի վերաբերյալ
Աշխատանքի շուկայի վերաբերյալ մեկ այլ տեսակետ ներկայացում է ցածր աշխատավարձ ունեցող աշխատաշուկաները, որոնց բնորոշ էմոնոպսոնիստական մրցակցությունը, երբ գնորդները (գործատուները) շուկայականից զգալիորեն ավելի մեծ ուժ ունեն, քան վաճառողները (աշխատողները)։ Այս մոնոպսոնիան կարող է առաջանալ գործատուների միջև գաղտնի համաձայնության արդյունքում կամ այնպիսի բնական գործոններից, ինչպիսիք են սեգմենտավորված շուկաները, որոնման ծախսերը, տեղեկատվական ծախսեր, մարդկանց անկատար շարժունակության և անհատական գործոնները, որոնք առկա են աշխատանքի շուկաներում։ Նման դեպքում առաջարկի և պահանջարկի պարզ գծապատկերը ցույց չի տա աշխատուժի քանակը և աշխատավարձի դրույքաչափը։ Դա պայմանավորված է նրանով, որ չնայած թեքվող համախառն աշխատանքի առաջարկը կմնա անփոփոխ, առաջարկի և պահանջարկի դիագրամում ցույց տրված առաջարկի վերին կորի փոխարեն, մոնոպսոնիստ գործատուները կօգտագործեին սահմանային ծախսերին համապատասխանող ավելի թեք կոր, որի արդյունքում աշխատավարձի դրույքաչափը ցածր է, քան կլիներ մրցակցության դեպքում։ Նաև վաճառված աշխատուժի քանակը ցածր կլինի մրցակցային օպտիմալ քանակից։
Այգեշատ (Արմավիրի շրջան)
Բնակչություն
Այգեշատի բնակչության փոփոխությունը ժամանակի ընթացքում` ստորև.
Նվազագույն աշխատավարձ
Քննադատություններ առաջարկի և պահանջարկի մոդելի վերաբերյալ
Նման դեպքը շուկայի ձախողման տեսակ է և հանգեցնում է այն բանին, որ աշխատողները վարձատրվում են իրենց սահմանային արժեքից ցածր։ Մոնոպսոնիստական ենթադրության համաձայն, նորմալ սահմանված նվազագույն աշխատավարձը կարող է բարձրացնել և՛ աշխատավարձը, և՛ զբաղվածությունը, ընդ որում օպտիմալ մակարդակը հավասար կլինի աշխատանքի սահմանային արտադրանքին։ Այս տեսակետը շեշտում է նվազագույն աշխատավարձի դերը որպես շուկայի կարգավորման քաղաքականության մեջ, որը նման է հակամենաշնորհային քաղաքականությանը։
Այգեշատ (Արմավիրի շրջան)
Տնտեսություն
Բնակչությունը զբաղվում է այգեգործությամբ, բանջարաբուծությամբ և անասնաբուծությամբ։
Նվազագույն աշխատավարձ
Քննադատություններ առաջարկի և պահանջարկի մոդելի վերաբերյալ
Մեկ այլ պատճառ, որ նվազագույն աշխատավարձը չի կարող ազդել որոշ ոլորտների զբաղվածության վրա, այն է, որ աշխատողների արտադրած արտադրանքի պահանջարկը խիստ ոչ առաձգական է ։ Օրինակ, եթե ղեկավարությունը ստիպված է բարձրացնել աշխատավարձերը, ղեկավարությունը կարող է աշխատավարձի բարձրացումը սպառողներին փոխանցել ավելի բարձր գների տեսքով։ Քանի որ ապրանքի պահանջարկը խիստ ոչ առաձգական է, սպառողները շարունակում են ապրանքը գնել ավելի բարձր գներով, ուստի գործատուն ստիպված չի լինում աշխատանքից ազատել աշխատողներին։ Տնտեսագետ Փոլ Քրուգմանը պնդում է, որ սա չի բացատրում, թե ինչու ընկերությունը չի գանձում այդ ավելի բարձր գինը նվազագույն աշխատավարձի բացակայության պայմաններում ։
Այգեշատ (Արմավիրի շրջան)
Ավանդազրույց
Այգեշատ գյուղը տարածաշրջանում հայտնի է նաև Ղուզիգիդան անունով։ Ըստ ավանդության այս գյուղի նախահայրերը` Ալաշկերտցիներ և մշեցիներ, գալիս են Սարդար խանի մոտ և բնակության համար տարածք են խնդրում։ Սարդար խանը իր ցանկությամբ տարածք է հատկացնում Եղվարդում։ Գյուղի նախահայրերը հրաժարվում են նշված տարածքից, պնդելով իրենց տարածք հատկացնել Ղուզիգիդանում, չնայած որ այն արոտավայր էր և ամայի տարածք։ Խանը զարմանում է նրանց ընտրության վրա և անվանում է նրանց «քոռեր»։
Նվազագույն աշխատավարձ
Քննադատություններ առաջարկի և պահանջարկի մոդելի վերաբերյալ
Ալան Բլինդերը առաջարկում է երեք այլ հնարավոր պատճառներ, թե ինչու նվազագույն աշխատավարձերը չեն ազդում զբաղվածության վրա. բարձր աշխատավարձը կարող է նվազեցնել շրջանառությունը, նվազագույն աշխատավարձի բարձրացումը կարող է խնդիր հանդիսանալ ավելի բարձր աշխատավարձով նոր աշխատողներ ընդունելիս, քան ներկայիս աշխատողների աշխատավարձն, և նվազագույն աշխատավարձ ստացող աշխատողների գումարը կարող է բիզնեսի ծախսերի այնքան փոքր մասը կազմել, որ դրա աճը չափազանց փոքր լինի որևէ ազդեցություն ունենալու համար։
Այգեշատ (Արմավիրի շրջան)
Ավանդազրույց
Այդ ժամանակից ի վեր գյուղի բնակիչներին անվանում են «քոռ» Ղուզիգիդանցիներ, այն առումով, որ իրենց լավն ու վատը չեն հասկանում։
Նվազագույն աշխատավարձ
Էմպիրիկ ուսումնասիրություններ
Տնտեսագետները տարաձայնություններ ունեն գործնականում նվազագույն աշխատավարձի չափելի ազդեցության հարցում։ Այս անհամաձայնությունը սովորաբար արտահայտվում է աշխատաշուկաներում առաջարկի և պահանջարկի էլաստիկության էմպիրիկ փորձերով և այն աստիճանով, որով շուկաները տարբերվում են կատարյալ մրցակցության մոդելների կանխատեսած արդյունավետությունից։
Այգեշատ (Արմավիրի շրջան)
Ծանոթագրություններ
Կատեգորիա:Արմավիրի մարզի գյուղեր
Նվազագույն աշխատավարձ
Էմպիրիկ ուսումնասիրություններ
Տնտեսագետները էմպիրիկ փորձեր են կատարել նվազագույն աշխատավարձի տարբեր ասպեկտների ուղղությամբ, ներառյալ՝
Մինչև 90-ականների կեսերը, պահպանողական և լիբերալ տնտեսագետների շրջանում գոյություն ուներ ընդհանուր կոնսենսուս, որ նվազագույն աշխատավարձը նվազեցնում է զբաղվածությունը, հատկապես առավել երիտասարդ և քիչ հմտություններ ունեցող աշխատողների շրջանում։ Ի հավելումն հիմնական առաջարկ-պահանջարկ փոխկապվածության, կային մի շարք էմպիրիկ ուսումնասիրություններ, որոնք սատարում էին այս տեսակետը։ Օրինակ, Գրամլիչը (1976) պարզեց, որ շատ օգուտներ բաժին են ընկնում հենց ավելի բարձր եկամուտ ունեցող ընտանիքներին, և որ դեռահասների համար վիճակը վատթարանում է, որը բխում է նվազագույն աշխատավարձով պայմանավորված գործազրկությունից ։
Բրաունը և այլք (1983 թ.) նշում են, որ մինչ այդ ժամանակային շարքերի ուսումնասիրությունները պարզել են, որ նվազագույն աշխատավարձի 10 տոկոս աճի դեպքում դեռահասների զբաղվածության մակարդակը կազմել է 1-3 տոկոս ։ Այնուամենայնիվ, դեռահասների (աշխատանք չունեցող և փնտրող) գործազրկության վրա ազդեցության գնահատման վերաբերյալ ուսումնասիրությունները պարզել են ավելի մեծ տատանումներ՝ 0-ից ավելի քան 3 տոկոս։ Ի հակադրություն առաջարկի և պահանջարկի պարզ դիագրամի, սովորաբար պարզվում էր, որ դեռահասները դուրս են գալիս աշխատուժից՝ ի պատասխան նվազագույն աշխատավարձի, ինչը ստեղծում է առաջարկի ու պահանջարկի հավասար կրճատումների հնարավորություն և, հետևաբար, ոչ մի ազդեցություն գործազրկության մակարդակի վրա՝ առավել բարձր նվազագույն աշխատավարձի պայմաններում։ Օգտագործելով զբաղվածության և գործազրկության հավասարումների մի շարք բնութագրիչ գծեր, նրանք ստացան, որ նվազագույն աշխատավարձի 10 տոկոս բարձրացումն առաջացնում է դեռահասների զբաղվածության 1 տոկոս նվազում և դեռահասների գործազրկության մակարդակի ոչ մի փոփոխություն։ Ուսումնասիրությունը պարզեց նաև 20-24 տարեկան չափահասների գործազրկության փոքր, բայց վիճակագրորեն նշանակալի աճ։
Վելլինգթոնը (1991 թ.) 1986 թ.-ի տվյալներով թարմացրեց Բրաունի և այլոց հետազոտությունը` նոր գնահատականներ ստանալու համար, ներառյալ այն ժամանակահատվածը, երբ նվազագույն աշխատավարձի իրական (այսինքն` գնաճով ճշգրտված) արժեքը նվազում էր, քանի որ 1981 թ․-ից ի վեր այն չէր աճել։ Նա պարզեց, որ նվազագույն աշխատավարձի 10 տոկոս աճը նվազեցրել է դեռահասների զբաղվածությունը 0.6 տոկոսով՝ առանց որևէ ազդեցություն ունենալու երիտասարդ չափահաս անձանց գործազրկության մակարդակի վրա ։
Որոշ ուսումնասիրություններ ենթադրում են, որ նվազագույն աշխատավարձի քիչ աճի ազդեցությունները գործազրկության վրա հիմնականում պայմանավորված են այլ գործոններով։ Ինչ վերաբերում է աշխատանքային վերապատրաստմանը, ոմանք կարծում են, որ աշխատավարձերի բարձրացումը հանվում է վերապատրաստման ծախսերից։ 2001 թ․-ին կատարված էմպիրիկ ուսումնասիրությունը ցույց է տվել, որ «չկա որևէ ապացույց, որ նվազագույն աշխատավարձերը նվազեցնում է վերապատրաստումը, և քիչ ապացույցներ կան այն մասին, որ դրանք հակված են բարձրացնել ուսումը»։
The Economist շաբաթաթերթը 2013 թ․-ի դեկտեմբերին գրեց հետևյալը. «Նվազագույն աշխատավարձը, եթե շատ բարձր չէ, կարող է խթանել վարձատրությունը՝ առանց որևէ վնասակար ազդեցության աշխատատեղերի վրա ․․․ ԱՄՆ-ի դաշնային նվազագույն աշխատավարձը՝ միջին եկամտի 38%-ը, բարեկեցիկ աշխարհի ամենացածրերից մեկն է։ Որոշ ուսումնասիրություններ դաշնային կամ նահանգային նվազագույն աշխատավարձերի ոչ մի վնաս չեն տեսնում զբաղվածության վրա, մյուսները՝ փոքր վնաս, բայց ոչ լուրջ վնաս ․․․ Բարձր նվազագույն աշխատավարձերը, սակայն, մասնավորապես կոշտ աշխատաշուկաներում, կարծես թե հարվածում են զբաղվածությանը։ Ֆրանսիան ունի բարեկեցիկ աշխարհում ամենաբարձր աշխատավարձի հատակը. ավելի քան 60%-ը երիտասարդ չափահաս անձանց աշխատավարձի միջինի և էլ ավելի մեծ մասը ավելի մեծ տարիքի երիտասարդների աշխատավարձի։ Սա օգնում է բացատրել, թե ինչու Ֆրանսիան ունի երիտասարդների գործազրկության ցնցող բարձր ցուցանիշներ. 26%՝ 15-24 տարեկան երիտասարդների համար»։
Այլընտրանքներ
Տնտեսագետները և այլ քաղաքական մեկնաբաննները առաջարկել են նվազագույն աշխատավարձօն այլընտրանքներ։ Նրանք պնդում էին, որ այս այլընտրանքները կարող են աղքատության հարցը լուծել ավելի լավ, քան նվազագույն աշխատավարձը, քանի որ այն օգուտ կտար ցածր վարձատրվող բնակչության ավելի լայն խմբին, չէր առաջացնի գործազրկություն և լայնորեն կբաշխեր ծախսերը, ոչ թե այն կկենտրոնացներ ցածր վարձատրվող աշխատակիցների գործատուների վրա։
Բազային եկամուտ
Բազային եկամուտը (կամ բացասական եկամտահարկը) սոցիալական անվտանգության համակարգ է, ոը պարբերաբար յուրքանչյուր քաղաքացուն ապահովում է այնքան եկամուտ, որքան անհրաժեշտ է խնայողաբար ապրելու համար։ Այս գաղափարի կողմնակիցները պնդում են, որ բազային եկամուտ ստացողները կունենան ավելի շատ սակարկելու հնարավորություն, երբ աշխատավարձի հետ կապված բանակցեն գործատուի հետ, քանի որ աշխատանքի չընդունվելու դեպքում չկա չքավորության ռիսկ․ Որպես արդյունք աշխատանք փնտրողները կկարողանան ծախսել ավելի շատ ժամանակ ավելի համախատասխան կամ բավարարող գործ գտնելու համար կամ նրանք կարող են սպասել մինչև բարձր վարձատրվող աշխատանք հայտնվի։ Կամ նրանք կարող են ժամանակ հատկացնեն զարգացնելու իրենց կարողությունները (կրթության և վերապատրաստումների միջոցով), որը կդարձնի նրանց բարձր վարձատրվող աշխատանքին ավելի համապատասխան, ինչպես նաև ստանալ շատ այլ օգուտներ։ Այս համակարգի փորձակումները Կանադայում և ԱՄՆ-ում ցույց են տվել, որ մարդիկ սկսում են ավելի շատ ժամանակ տրամադրել իրենց կրթության վրա ։ Կողմնակիցները պնդում են, որ բազային եկամուտները կլինեն ըժտնտեսապես ավելի արդյունավետ, քան նվազագույն աշխատավարձը, քան նվազագույն աշխատավարձը, քանի որ նվազագույն աշխատավարձը գործատուների վրա բարձր սահմանային հարկ է դնում, որը բերում է արդյունավետության անկման։
Երաշխավորված նվազագույն եկամուտ
Երաշխավորված նվազագույն եկամուտը սոցիալական ապահովության առաջարկվող այլ համակարգ է։ Դա շատ մոտ է բազային եկամտին, բացառությամբ, որ այս ժամանակ քաղաքացիները անցնում են կարիքավորության թեստ։ Որոշ առաջարկներ մարդկանց դրդում են մասնակցելու աշխատաշուկային, կամ ներգրավելու հանրային ծառայություններում ։
Վերադարձվող հարկ
Վերադարձվող հարկը մի մեխանիզմ է, որտեղ հարկային համակարգը կարող է նվազեցնել տնային տնտեսության հարկը զրոյից ցածր և արդյունքը լինում է, որ հարկատուին վճարում են ավելի շատ գումար, քան նա վճարել է պետությանը։ ԱՄՆ-ում վերադարձվող հարկի տեսակներից է, վաստակած եկամտահարկի վերադարձը և երեխաների համար հարկի վերադարձը։ Հայաստանում վերադարձվող հարկի օրինակ է հիփոթեքային վարկի սպասարկման համար վճարված գումարների չափով վճարած եկամտային հարկի գումարների վերադարձը։ Սա նախորդներից տարբերվում է նրանով, որ այն ստանալու համար պետք է ունենալ նվազագույն չափի եկամուտ և այս քաղաքականությունը ավելի թիրախավորում է տնտային տնտեսությունների աղքատությունը, քանի որ այն չի վճարում բարձր եկամուտ ունեցող տնտային տնտեսություններին(օրինակ բարձր  վարձատրվող ծնողների հետ ապրող ցածր վարձատրվող երիտասարդներին) ։
Ադամ Սմիթի ինստիտուտը նախընտրում է աղքատ և միջին դասի համար կրճատել հարկերը, նվազագույն աշխատավարձը բարձրացնելու փոխարեն ։
Կոլեկտիվ սակարկում
Իտալիան, Շվեդիան, Նորվեգիան, Ֆինլանդիան և Դանիան զարգացած ազգերի օրինակ են, որտեղ օրենքով սահմանված չէ նվազագույն աշխատավարձ։ Այսպիսի ազգերը, հիմնականում սկանդինավյան ժողովուրդները ունեն արհմիություններում ներգրավման բարձր մասնակցություն ։ Այստեղ նվազագույն աշխատավարձի փոխարեն շատ բնագավառներում գործում է կոլեկտիվ սակարկման մեխանիզմը։
Կրթություն և վերապատրաստում
Կրթություն ապահովելով կամ աշակերտությունը ֆինանսավորելով կամ տեխնիկական վերապատրաստումով հնարավոր է ապահովել ցածր ունակություններ ունեցող աշխատակիցներին տեղափոխել նվազագայուն աշխատավարձից ավելի բարձր աշխատավարձի գոտի։ Օրինակ, Գերմանիան վարում է պետության կողմից ֆինանսավորվող վարպետաց դասեր, որը ներառում է պրակտիկա և լսարանային դասեր :Բարձր կարողություններ ունենալը աշխատողներին դարձնում է ավելի արդյուանվետ և արժեքավոր աշխատող, իսկ բարձր նվազագույն աշխատավարձը նվազեցնում է կարողությունների զարգացման նկատմամբ մղմանը ։  Երբ բարձրանում է ցածր ունակություններ ունեցող անձանց կարողություններ, ցածր ունակություններ ունեցող մարդկանց առաջարկը նվազում են և բերում է աշխատավարձի բարձրացմանը։
ԱՄՆ շարժում
2014 թվականի հունվարին 7 Նոբելյան տնտեսագետներ Քեննեթ Էրրոուն, Փիթեր Դայմոնդը, Էրիք Մեսքինը, Ռոբերտ Սոլոուն, Մայքլ Սփենսը, Ջոզեֆ Ստիգլիցը, ինչպես նաև 600 այլ տնտեսագետներ նամակ գրեցին ԱՄՆ կոնգրեդին և նախագահին պնդելով, որ ԱՄՆ կառավարությունը պետք է բարձրացնի նվազագույն աշխատավարձը մինչև $10.10։ Նրանք հաստատեցին նվազագույն աշխատավարձի արդարության փաստաթուղթը, որը 2013 թվականին ներկայացվել է Թոմ Հարկինի կողմից ։
Արտաքին հղումներ
Կատեգորիա:Աշխատանքային իրավունք Կատեգորիա:Տնտեսություն Կատեգորիա:Աշխատանք Կատեգորիա:Մակրոտնտեսագիտություն Կատեգորիա:Տնտեսական քաղաքականություն
Կրասնովոլյա (գյուղ, Մանևիչի շրջան)
Կրասնովոլյա (Красноволя), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Կրասնովոլյա գյուղում բնակվում էր 801 մարդ։ Բնակավայրը զբաղեցնում է 3,09 կմ² տարածք։ Բնակչության խտությունը կազմում էր 0,26 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Մանևիչի շրջանի բնակավայրեր Կատեգորիա:Ուկրաինայի գյուղեր
Բոժոժամանում
Բոժոժամանում կծկման եղանակով բոժոժաթելերից հում մետաքսի ստացման տեխնոլոգիական պրոցես։
Տեսակավորված բոժոժները շոգեհարում են՝ բոժոժաթելը սոսնձող սերիցինը (օրգանական նյութ) փափկացնելու նպատակով, ապա գտնում թելի ծայրերը։ Տեքստիլային գործվածքների պատրաստման համար բոժոժաթելը շատ բարակ է, դրա համար էլ միաժամանակ կծկում են մի քանի (3-ից մինչև 10) բոժոժներ և թելերը սերիցինով միացնում իրար։ Բոժոժամանումը աշխատատար պրոցես է, կատարվում է ավտոմատ հաստոցներով։
Բոժոժի մշակմամբ զբաղվել են դեռևս միջնադարյան Հայաստանում։ Տնայնագործական եղանակով մշակվել է Մեղրիում, Գողթնում, Իջևան–Տաուշում, Աշտարակում, Շամախիում, Նուխիամ, այլ վայրերում։ Բոժոժաթելն օգտագործվում էր գուլպա, սռնապան, գլխաշոր ևն գործելու համար։ Բոժոժը ծաղկաթերթիկների և այլ զարդանախշերի ձևով կտրատում էին՝ ասեղնագործ ծածկոցներ, նկարի շրջանակներ ևն պատրաստելու նպատակով։
Կատեգորիա:Տեքստիլ արդյունաբերություն
Լոբանովկա (գյուղ, Վելիկոբուրլուկիի շրջան)
Լոբանովկա (Лобанівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1799 թվականին։
Ժողովածու (2239)
Ժողովածու (2239), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2239 թվի տակ։ Ձեռագիրը գրվել է 18-րդ դարում Մարգար աբեղա գրիչի կողմից։ Գրված է թղթի վրա, որը ունի 21,5X16 սմ չափս։ Ձեռագիրը կազմված է 211 թերթից։ Գրված է երկսյուն, միասյուն, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ թուղթ ծածկագրերով։ Հիշատակարաններ՝ 83ր, 119բ և այլուր ։
Ծանոթագրություններ
Կատեգորիա:Մատենադարանի ձեռագրեր
Լոբանովկա (գյուղ, Վելիկոբուրլուկիի շրջան)
2001 թվականի տվյալներով Լոբանովկա գյուղում բնակվել է 11 մարդ։ Բնակավայրը զբաղեցնում է 0,266 կմ² տարածք։ Բնակչության խտությունը կազմել է 41,35 մարդ/կմ²։
Աշխարհագրական դիրք
Լոբանովկա գյուղը գտնվում է Պլոտվա գետի ակունքում՝ Գրաչևկա և Կուպինո գյուղերի հարևանությամբ։ Գյուղում կան մի քանի ամբարտակներ։
Տնտեսություն
Գյուղում գործել են կաթնամթերքի և թռչնաբուծական ֆերմաներ, մեքենաների և տրակտորների արտադրամասեր։
Էկոլոգիա
Գյուղի մոտ կա անասնագերեզմանոց։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1799 թվականին հիմնադրված բնակավայրեր
Խունտա
Խունտա (junta` ժողով, ժողովրդական ժողով) զինվորականների խումբ, որն իշխանության է եկել բռնի ճանապարհով իրականացված հեղաշրջման արդյունքում և որպես կանոն իրականացնում է բռնապետական կառավարում` տեռորի ճանապարհով։ Իսպանախոս երկրներում այդպես են կոչվում նաև միավորումներն ու պետական մարմինները։ Սկզբնապես տերմինը ձևավորվել է Իսպանիայում և նշանակում է դաշինք, խորհրդատվական ժողով։ Մասնավորապես մինչև XVI դարը կիրառվել է կորտեսների հավաքների առնչությամբ։ 1808 թվականին աշխարհիկ և հոգևոր իշխանության ներկայացուցիչներից կազմված խունտան Իսպանիայի արքա ընտրեց Նապոլեոնի եղբայր Ժոզեֆ Բոնապարտին։ Սա հանգեցրեց հեղափոխության, որը ղեկավարում էին բազմաթիվ նահանգային խունտաներ։ Արդյունքում XIX—XX դարերում Իսպանիան ծվատող բազմաթիվ քաղաքացիական պատերազմների արդյունքում իշխանության էին գալիս ազատականների, արմատականների և այլ խունտաներ։ Այսօր տարբեր լեզուներում խունտան բառը ձեռք է բերել ընդհանրական իմաստ և օգտագործվում է ոչ միայն իսպանալեզու երկրների առնչությամբ, այլև բոլոր այն երկրների որտեղ զինված հեղափոխության արդյունքում հաստատվել է բռնապետություն։
Կատեգորիա:Ռազմական միավորներ և կազմավորումներ Կատեգորիա:Իսպաներեն բառեր և արտահայտություններ Կատեգորիա:Ավտորիտարիզմ
Լեջոլիխե
Լեջոլիխե (ლეჯოლიხე), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում ։
Դիրք
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Ծալենջիխայից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 210 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ծալենջիխայի շրջան‎‎‎
Աստերոիդների ցանկ (160701-160800)
Աստերոիդների ցանկ (160601-160700) * Աստերոիդների ցանկ * Աստերոիդների ցանկ (160801-160900)
|}
Բերյոզովսկի գյուղական խորհուրդ (Գրեբյոնկովսկի շրջան)
Բերյոզովսկի գյուղական խորհուրդ  (Березівська сільська рада), Ուկրաինայի Պոլտավայի մարզի Գրեբենկովսկի շրջանում ։
2001 թվականի տվյալներով Բերյոզովսկի գյուղական խորհրդում բնակվում էր 906 մարդ։ Բնակավայրը զբաղեցնում է 31,14 կմ² տարածք։ Բնակչության խտությունը կազմում էր 29,10 մարդ/կմ²։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Հրեական մարտական կազմակերպություն
Հրեական մարտական կազմակերպություն (ŻOB, Żydowska Organizacja Bojowa, ייִדישע קאַמף אָרגאַניזאַציע), Երկրորդ համաշխարհային պատերազմի ժամանակ Լեհաստանի հրեաների կողմից ձևավորված ընդհատակյա զինված կազմակերպություն, որը հրեական դիմադրության ամենահայտնի ռազմականացված կազմակերպությունն էր և հիմնականում գործում էր Վարշավայի գետտոյի տարածքում ։
Պատմություն
Հրեական մարտական կազմակերպության ջոկատները ձևավորվել են 1942 թվականի հուլիսի 28-ին Վարշավայի գետտոյում՝ սոցիալիստական ռազմական Հակաֆաշիստական դաշինք կազմակերպության, սիոնիստական «Խա-շոմեր խա-ցաիր», «Դրոր», «Ցուկունֆտ» կազմակերպությունների և «Բունդ» երիտասարդական կազմակերպության անդամների կողմից։ Վերջինս միացել է 1942 թվականի հոկտեմբերի 15-ին։ Հրեական մարտական կազմակերպության կազմում չեն եղել «Բեյթար» կազմակերպության անդամները, որոնք ունեին աջ հայացքներ։ «Բեյթարի» անդամները անդամակցում էին այլընտրանքային կազմակերպություններից մեկին՝ Հրեական զինվորական միությանը, որը ձևավորվել էր հրեական բանակի զինվորականների կողմից։ Հրեական մարտական կազմակերպության հրամանատարը եղել է Մորդեխայ Անելևիչը։
Գործունեություն
Հրեական մարտական կազմակերպությունը սպառազինություն կուտակում էր Կրայովի բանակի ու Լյուդովի գվարդիայի ընդհատակյա ստորաբաժանումների օգնությամբ և Հայրենիքում կառավարության ներկայացուցչության ու Լեհական աշխատավորական կուսակցության կողմից ճանաչվել որպես հրեական ռազմական իրավասու կազմակերպություն։ Քաղաքական տեսանկյունից Հրեական մարտական կազմակերպությունը ենթարկվում էր Հրեական ազգային կոմիտեին ու այդ կազմակերպության միջոցով՝ Հայրենիքում կառավարության ներկայացուցչությանը։
Ի սկզբանե Հրեական մարտական կազմակերպությունն զբաղվում էր գետտոյի տարածքում, այսպես կոչված, «բունկերների» կառուցման և կահավորման գործով։ Սպառազինության ձեռքբերման համար Հրեական մարտական կազմակերպությունը զբաղվում էր սեփականազրկմամբ՝ հարձակումներ գործելով Յուդենրատի և Բանկ գետտոյի վրա։ Կազմակերպությունը զբաղվում էր քարոզչությամբ, կռվում Ժագև և 13-ի խումբ կազմակերպություններից հրեա կոլաբորացիոնիստների դեմ, մահապատժի ենթարկում նացիստների հետ համագործակցող անձանց ու տեղեկատվություն տրամադրողներին։ 1942 թվականի հոկտեմբերի 29-ին կազմակերպությունն իրականացրել է իր առաջին մահապատիժը՝ մահվան դատապարտելով հրեական ոստիկանության փոխհրամանատար Յակուբ Լեյկինին։
1942 թվականի դեկտեմբերի 22-ին, Իցհակ Ցուկերմանի գլխավորությամբ, Հրեական մարտական կազմակերպության Կրակովի մասնաճյուղը, Լյուդովի գվարդիա մարտական կազմակերպության հետ համատեղ, Կրակովում մասնակցել է «սուրբծննդյան ակցիային»։ Գործողության պլանը ենթադրում էր Nur für Deutsche կատեգորիայից երեք օբյեկտների վրա հարձակում, որտեղ տոնական արարողություններ էին կայանում գերմանացիների համար («Քեներների տուն», «Բիզանկ» ռեստորաններ և «Ժայռ» կինոթատրոն)։ Գործնականում այդ առաջադրանքը հաջողվեց իրագործել երկու խմբերի. նռնակներ նետվեցին «Քեներների տուն» (այստեղ գործում էր «Կայծ» հրեական մարտական խումբը, որը ղեկավարում էր Իդեկ Լիբերան) և «Բիզանկ» ռեստորանների վրա։ Միևնույն ժամանակ քաղաքի կենտրոնում լեհ ընդհատակյա գործիչները ծաղկեփնջեր էին դնում գերմանացիների կողմից ավերված հուշարձանների պատվանդանների վրա։ Այդ հուշարձանների թվում էին Ադամ Միցկևիչի հուշարձանը Գլխավոր շուկայում, Յագայլոյի հուշարձանը Մատեյկայի անվան հրապարակում և Տադեուշ Կոստյուշկոյի հուշարձանը Վավելում (ծաղկեփնջերի ժապավենների վրա գրված է եղել «այն, ինչին դու երդում տվեցիր, մենք կիրագործենք»)։ իսկ Բատորիայի փողոցում կախել էին ազգային սպիտակ-կարմիր դրոշը ։
Արտաքին հղումներ
Կատեգորիա:Լեհաստանի պատմություն
Ջանկառլո Բոլոնյեզի
Ջանկառլո Բոլոնյեզի (Giancarlo Bolognesi, ), իտալացի լեզվաբան, հայագետ։
Կենսագրություն
Դասավանդել է Միլանի Կաթոլիկական համալսարանում։ Եղել է Լոմբարդական ինստիտուտի գիտության և գրականության ակադեմիայի թղթակից-անդամ։ Զբաղվել է գերմանական բանասիրության, ընդհանուր և հնդեվրոպական լեզվաբանության, հունարենի բարբառագիտության հարցերով։ Իր աշխատություններում, առանձին հոդվածներում բազմիցս անդրադարձել է հայերենի և պարսկերենի հնչյունական, բառային, բարբառային փոխազդեցություններին ու փոխառություններին, հայկական ավանդություններին և դրանց առնչություններին պարսկական, հունական և հռոմեական բանահյուսությանը։ Քննել է նաև «հունաբան դպրոցի» հունական տեքստերից կատարած թարգմանությունները։
Ծանոթագրություններ
Կատեգորիա:Իտալացի լեզվաբաններ Կատեգորիա:Իտալացի հայագետներ
Դյադկովսկայա
Դյադկովսկայա (Дядьковская), ստանիցա Ռուսաստանի Դաշնության Կրասնոդարի երկրամասի Կորենովսկի շրջանի կազմում։
Բնակչությունը 2010 թվականին գրանցված տվյալներով կազմում էր 4377 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:Կրասնոդարի երկրամասի Կորենովսկի շրջանի բնակավայրեր Կատեգորիա:1794 թվականին հիմնադրված բնակավայրեր
Զոկական թատրոն
Զոկական թատրոն, թատրոն Նախիջիևանում։ Ստեղծվել է գողթնեցի մտավորականների շնորհիվ՝ 1911 թվականին Թիֆլիսում։ Առաջին անգամ հանդես է եկել Ռ. Զարգարյանի «Ադաթ չի» կատակերգության բեմադրությամբ 1911 թվականի փետրվարի 2-ին, զոկերի բարբառով։ Աշխատել է ընդմիջումներով մինչև 1930-ական թվականները։ Բեմադրվել են Հ. Թումանյանի, Ռ. Զարգարյանի («Աստված թակի զոկի խասիաթը», «Ադաթ չի», «Փրշտա կատու»), Ս. Սողոմոնյանի և այլ գողթնեցի ստեղծագործողների կոմեդիաները և պիեսները։ Այդ գործերը, որոնք գրված են Ագուլիսի բարբառով հիմնականում նվիրված են Գողթնի նիստուկացին և հանդիսատեսների շրջանում վայելել են մեծ ժողովրդականություն։ Այդ թատրոնում որպես դերասաններ խաղացել են Վ. Աբազյանը, Հ. Մկրտումյանը, Պ. Շիկանյանը, Ե. Պետրոսյանը, Ռ. Զարգարյանը և Հ. Թումանյանը ։
Ծանոթագրություններ
Կատեգորիա:Թատրոն
Թերեզե Պեդերսեն
Թերեզե Պեդերսեն (Terese Pedersen, ), նորվեգացի հանդբոլիստ, Եվրոպայի եռակի չեմպիոն։
Ակումբի կազմում
Թերեզե Պեդերսենը «Սանդար», «Լարվիկ», «Ռունար» ակումբների սանուհի է։ Իր կարիերայի ընթացքում հանդես է եկել «Թերթնես», «Ռանդերս» , «Հիփո Նիդերոսթերայխ» ակումբների համար։ 2011-ից 2014 թվականներին խաղացել է «Բյոսեն» ակումբում։ 2013/2014 թվականին հայտարարեց կարիերայի ավարտի մասին ։
Հավաքականի կազմում
2004 թվականի օգոստոսի 3-ին իր դեբյուտն է կատարել Շվեդիայի դեմ մրցախաղում ։ Իր կարիերայի ընթացքում խաղացել է 82 անգամ։ Երեք անգամ դարձել է Եվրոպայի չեմպիոն՝ 2004, 2006, 2008 թվականներին։ 2007 թվականին աշխարհի խաղերին արծաթե մեդալ է վաստակել, իսկ 2009 թվականի աշխարհի խաղերին՝ բրոնզե մեդալ։
Եվրոպայի առաջնություն
Հունգարիա, 2004 Շվեդիա, 2006 Մակեդոնիա, 2008
Աշխարհի առաջնություն
Ֆրանսիա, 2007 Չինաստան, 2009
Արտաքին հղումներ
Կատեգորիա:Նորվեգացի մարզուհիներ Կատեգորիա:Նորվեգացի հանդբոլիստուհիներ
(3929) Կարմելմարիա
(3929) Կարմելմարիա (Carmelmaria), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 16-ին Պետեր Ջեկաբսոնսի կողմից Բիքլիյում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Պետեր Ջեկաբսոնսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էնոզիս
Էնոզիս (նաև «է՛նոսիս», Ένωσις — միություն, դաշինք, միավորում, միասնություն), իռռեդենտիստական (իրրեդենտիստական) շարժում՝ հանուն պատմական հայրենիքի հետ վերամիավորման, ինչպես նաև ինքնիշխան Հունաստանին միանալու գաղափարական և ռազմական ուղղորդումները XIX—XX դարերում, գերակշռող հունա-քրիստոնեական բնակչությամբ տարածաշրջաններում, որոնք գտնվում էին այլ երկրների (առաջին հերթին՝ Օսմանյան կայսրության, ավելի ուշ՝ Թուրքիայի, ինչպես նաև Մեծ Բրիտանիայի, Իտալիայի, Բուլղարիայի, Ալբանիայի և այլոց) տիրապետության ներքո։ Շարժումը մի կողմից օգնեց վերածնել և պահպանել հունարենը և հունա-ուղղափառ մշակույթն ավել կամ պակաս նշանակալի տարածքում, իսկ մյուս կողմից հանգեցրեց մի շարք չլուծված բախումների տարածաշրջանում (հատկապես Կիպրոսի հանրապետությունում)։
Նախադրյալները
Տարածաշրջանում իր երկար (ավելի քան 3 հազար տարի) պատմական ներկայության պատճառով Միջերկրայքի կամ Միջերկրական ծովի ավազանի երկրների հույն բնակչությունն ուներ XIX դարի վերջին Եվրոպայում առկա առավել բարդ ժողովրդագրական իրավիճակներից մեկը, ինչը բացատրվում է հետևյալ գործոններով։ Այսպես, հույների ժողովրդագրական արեալի և ժողովրդագական պատմության ձևավորման ժամանակ հստակորեն առաձնանում են  երկու շրջափուլ՝ անտիկ (հնադարյան) և միջնադարյան, որոնցից յուրաքանչյուրը տարբեր հետևանքներ ունեցավ տվյալ էթնոսի համար. Հին հունական գաղութացումը, հելլենիստական մշակույթի գործուն առաջ մղումը Ալեքսանդր Մակեդոնացու ժամանակներում, հելլենիզմի երկրորդ ոսկե դար ը Հռոմի դրոշների ներքո հույն-հռոմեական միասնության ժամանակներում, և, վերջապես, Արևելա-Հռոմեական կայսրության պահպանումը բարենպաստ ազդեցություն ունեցան տարածաշրջանում հույն բնակչության դիրքի վրա, ամրապնդեցին հունարենի դիրքերը։ Այնուամենայնիվ, հունարենը և հունական մշակույթը կայսրության արևելքում զանազան պատճառներով դուրս եկան պակաս կենսունակ, քան Արևմտյան Կայսրության հռոմեական մշակույթը և լատիներենը։ Արդեն VII դարում ակնհայտ է դառնում հույների մեծամասնության տևական միտումը՝ համակենտրոնանալու մերձծովյան հարթավայրերում և թույլ ներթափանցելու մայրցամաքի ներքին տարածաշրջանները (Բալկաններ, Անատոլիա կամ Փոքր Ասիա)։ Սլավոնները, որոնք VI—VIII դարերում զանգվածորեն բնակեցրին Բալականները, չեն ասիմիլացվում կամ ուծացվում, ի հակառակ Հռոմեական Գալիայի կելտերի։ Նույնը վերաբերում է նաև վալախներին ու ալբանացիներին, թեպետ պակաս չափով. այդ էթնոսները պահպանեցին իրենց մշակութա-լեզվական ինքնավարությունը՝ կայսրության շրջանակներում։ Առանձնապես հատկանշանական են Լևանտի, Անատոլիայի և բյուզանդացիների կողմից մաս առ մաս նենգաբար գրավված Հայաստանի օրինակները, որոնց ներքին շրջանները, չնայած դարավոր հելլենիստական ու բյուզանդական ժամանակաշրջանին, այդպես էլ չդարձան հույն ազգի միջուկը։ Տեղական ժողովուրդներն ու ցեղերը (հայերը, քրդերը, ինչպես նաև հրեաներն ու արամեալեզու ոչքաղկեդոնական քրիստոնյաները), հավանական է, սովորում էին հունարենը սոսկ շատ մակերեսային մակարդակով, սակայն չէին յուրացնում այն։ Դա շատ բանով բացատրվում էր նրանց մշտական շփումներով՝ առավել բազմաքանակ, իսկ ապա՝ առավել հզոր պարսկա-արաբական պետությունների հետ։ Միջնադարյան հույների կյանքն ու կենցաղը, նաև հավանական է, իսլամի ազդեցության ներքո, այն աստիճանի են արևելականանում, որ իրենք հույները ձգտում են դեպի արևելյան լեզուներն ու մշակույթը, իսկ ապա հունարենն ու մշակույթը կայսրության մյուս ժողովուրդների աչքերում կորցնում են իրենց գրավչությունը։ Ուծացման գործընթացների և իսլամա-թուրքական բռնի ձուլման ու կոտորորածների քաղաքականության  արդյունքում՝ Փոքր Ասիա ն, որը գրեթե լրիվ քրիստոնյա ու հունալեզու էր դեռևս XII դարում, XV դարի սկզբին վերածվում է մուսուլմանական թուրքալեզու էմիրաթի կամ ամիրայության, որտեղ հույն բնակչությունը ներկա էր գլխավորապես թերակղզու հյուսիսի և արևմուտքի ափամերձ նեղ շերտում, իսկ ներքին ընդարձակ շրջաններում պահպանվում էր այսպես կոչված կապադովկյան բարբառ ի սոսկ մեկուսացված անկլավների շարքի տեսքով։
Տե՛ս նաև
Կատեգորիա:Իրրեդենտիզմ Կատեգորիա:Հունաստանի պատմություն Կատեգորիա:Հունաստանի արտաքին հարաբերություններ
Արենաս (Մալագա)
Արենաս (Arenas), բնակավայր և մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավավար համայնքում)։ Մունիցիպալիտետը գտնվում է Ակսարկիյա-Կոստա-դել-Սոլ շրջանում։ Տարածքը կազմում է՝ 26 կմ²։ Բնակչությունը՝ 1411 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 45 կմ։
Բենտոմիսի ամրոց
Արտաքին հղումներ
Պաշտոնական կայք
Կատեգորիա:Մալագա պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Լա Վալկ
2013 թվականի հունվարից Յուբերակ, Պֆաֆենոֆեն համայնքների հետ միասին հանդիսանում է Վալ դը Մոդեր համայնքի մաս։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 32 կմ հյուսիս։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 703 աշխատունակ (15-64 տարեկան) բնակիչ, որոնցից ակտիվ էին 547-ը, իսկ ոչ ակտիվները` 156։ Ակտիվության ցուցանիշը կազմում է 77,8 %։ 547 աշխատունակ մարդկանցից աշխատել է 497 անձ (270 տղամարդ և 227 կին)։ Գործազուրկ են եղել 50 անձ (27 տղամարդ և 23 կին)։ 156 անաշխատունակներից 46-ը եղել են աշակերտներ կամ ուսանողներ, 43-ը` թոշակառուներ, իսկ 67-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կաինդի (լիճ)
Պատմություն
Լիճն առաջացել է 1911 թվականի հունվարին Քեմինի երկրաշարժ հետևանքով։ 1980-ականների վերջին լճի մակերեսը փոքրացել է սելավներից հետո։ 2007 թվականի փետրվարին ընդունվել է ազգային պարկ ստեղծելու վերաբերյալ հրամանագիր, որի տարածքին էր պատկանում նաև Կաինդի լիճը։
Նկարագրություն
Կաինդի գետի մեջ՝ լճի ներքևում, կա իշխան տեսակի ձուկ։ Ամռանը օդի միջին ջերմաստիճանը հասնում է +23 աստիճանի, իսկ ջրինը՝ +6 աստիճանի։
Լիճը հետաքրքիր է նրանով, որ հովտի ջրհեղեղից հետո նրա մեջ աճող անտառը չի ոչնչացվել, այլ ստեղծել է եզակի բնապատկեր։ Ծառերի վերին մասերը, որոնք ջրից դուրս են, կորցրել են ճյուղերն ու կեղևը, իսկ փայտը դարձել է սպիտակ։ Լճի մակերևույթի գույնը պարբերաբար փոխվում է և հաճախ այն յուրահատուկ կապույտ երանգ է ստանում։ Այդ տարօրինակ կապույտ գույնն առաջանում է հարյուրավոր տարիներ առաջ լճում եղած կրաքարից և այլ հանքային նյութերից։ Բայց լճին մոտենալիս այն դառնում է բյուրեղի նման պարզ, իսկ երբեմն կարելի է նույնիսկ իշխան տեսնել լճում։
Անվտանգություն
Լիճն ընդգրկված է Ղազախստանի հատուկ պահպանվող բնական տարածքների ցանկում բնապահպանական և գիտական կարգավիճակով, ինչպես նաև «Կոլսայ - կոլդերի» ազգային պարկի կազմում։
Արտաքին հղումներ
Կատեգորիա:Ղազախստանի լճեր Կատեգորիա:1911 հիմնադրումներ
Անդորր. Բնության գրկում (կտավ)
'''Անդորր. Բնության գրկում''', ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Հայաստանի ազգային պատկերասրահում։
Պատմություն
Իր ստեղծագործություններում Իսաբեկյանը հաճախ է անդրադարձել Արփենիկ Նալբանդյանի կերպարին։ Վերջինիս կենդանության օրոք ու նրա մահվանից հետո կատարված կտավների և գրաֆիկական թերթերի շարքում առանձնանում է «Անդորր. Բնության գրկում» թեմատիկ դիմանկարը, որը համարվում է նկարչի առավել մեղմահունչ ու քնարական, հուզական նուրբ տրամադրությամբ և նվիրական զգացումներով համակված ստեղծագործություններից մեկը։
Նկարագրություն
Կտավի դեղնամոխրագույն անորոշ միջավայրում՝ տնամերձ բակում կամ էլ գետափին, հազիվ նշմարվող ծառերի շվաքի ներքո պառկած-քնած է երիտասարդ գեղեցկադեմ և բարեկազմ կինը, հորիզոնաձիգ կտավի անկյունագծով պատկերված է մարմնի բնական դիրքը, բաց երկնագույն շապկի տակից թափանցող կիսամերկ կուրծքը։ Կտավն երաժշտական զուգորդումներ է առաջացնում. կտավում տիրող լռությունը կարծես «մեղեդիանում» է, դառնում մաքրահունչ նվագ, եղերերգ։ Իրականն ու անիրականը, հուշն ու երազը, անցյալն ու ներկան այստեղ համախառնվում, միաձուլվում են՝ ստեղծագործությանը տալով ոչ միայն պորտրետային կամ կենցաղային բնույթ, այլև այլաբանական իմաստ ։
Արտաքին հղումներ
Կատեգորիա:Էդուարդ Իսաբեկյանի նկարներ Կատեգորիա:1976 նկարներ Կատեգորիա:Հայաստանի ազգային պատկերասրահի նկարներ Կատեգորիա:Կանայք կտավներում
Պոտենցիալաչափություն
Պոտենցիալաչափություն քիմիայում ֆիզիկաքիմիական մեծությունների որոշման եղանակ, հիմնված է դարձելի գալվանական էլեմենտների էլեկտրաշարժ ուժը չափելու վրա։ Պոտենցիալաչափությունում օգտագործվող գալվանական էլեմենտը սովորաբար բաղկացած է երկու էլեկտրոդներից, որոնք ընկղմված են միևնույն կամ էլեկտրոլիտային կամրջակով միացված տարբեր լուծույթներում։
Կիրառությունները
Պոտենցյալաչափությունը կիրառում են տարբեր պրոցեսներում թերմոդինամիկական պոտենցիալների, էնտրոպիայի, էնթալպիայի փոփոխությունը, ռեակցիաների հավասարակշռության հաստատումնները, լուծույթում էլեկտրոլիտի ակտիվությունը, ակտիվության գործակիցը, լուծույթի կոնցենտրացիան և այլն որոշելու համար։ Ամենից հաճախ պոտենցյալաչափությունը կիրառվում է իոնների ակտիվությունը չափելու և պոտենցիալաչափական տիտրման համար։
Պոտենցիալաչափական տիտրում
Պոտենցիալաչափական տիտրումը քանակական վերլուծության ծավալաչափային եղանակ է, որտեղ տիտրման վերջնակետը որոշվում է պոտենցիալի կտրուկ թռիչքով։ Նրա միջոցով կարելի է լուծել վերլուծական (լուծույթի քանակական բաղադրության որոշում) և ֆիզիկաքիմիական (թույլ էլեկտրոլիտի դիսոցման, կոմպլեքսների անկայունության հաստատունների, լուծելիության արտադրյալի, օքսիդավերականգնման նորմալ պոտենցիալի «թվացող» արժեքների որոշում) խնդիրներ։ Պոտենցիալաչափական տիտրման ինդիկատորային տիտրման եղանակից ճշգրիտ է, հնարավորություն է տալիս կատարել լուծույթում գտնվող մի քանի նյութերի միաժամանակյա որոշում։
Կատեգորիա:Անալիտիկ քիմիա
Մոնտի Հոլի պարադոքս
Մոնտի Հոլի պարադոքս, հավանականությունների տեսության հայտնի առաջադրանքներից մեկը, որի լուծումն, առաջին հայացքից, հակասում է առողջ բանականությանը։ Այս առաջադրանքը, բառի նեղ իմաստով, պարադոքս չէ, քանի որ իր մեջ չի պարունակում հակասություն։ Այն կոչվում է պարադոքս այն պատճառով, որ առաջադրանքի լուծումը կարող է թվալ անսպասելի։ Ավելին, շատ մարդկանց համար դժվար է ընդունել ճիշտ որոշում նույնիսկ այն բանից հետո, երբ նրան բացատրվում է ճիշտ լուծումը ։
Առաջադրանքն առաջին անգամ հրապարակվել է (պատասխանի հետ միասին) 1975 թվականին «The American Statistician» ամսագրում, Բերկլիի կալիֆորնյան համալսարանի պրոֆեսոր Սթիվ Սելվինի կողմից։ Այն դարձել է առավել հայտնի 1990 թվականին, երբ հրապարակվել է «Parade» ամսագրում ։
Ձևակերպում
Առաջադրանքը ձևակերպվում է որպես խաղի նկարագրություն, որը հիմնված է ամերիկյան «Let’s Make a Deal» հեռուստախաղի վրա և անվանվել է ի պատիվ հեռուստախաղի հաղորդավարի։ Այս առաջադրանքի ամենատարածված տարբերակներից մեկը, որը 1990 թվականին հրապարակվել է «Parade Magazine»մ ամսագրում, ձևակերպվում է հետևյալ կերպ․
Հրապարակումից անմիջապես հետո պարզ դարձավ, որ առաջադրանքը ոչ ճիշտ է ձևակերպված։ Չեն նշվել բոլոր պայմանները։ Օրինակ, հաղորդավարը կարող է կիրառել «դժոխային Մոնտիի» ռազմավարությունը․ առաջարկել փոխել ընտրությունն այն ժամանակ և միայն այն դեպքում, երբ խաղացողն առաջին քայլով ընտրել է ավտոմեքենան։ Միանշանակ է, որ առաջին ընտրության փոփոխությունը կարող է տանել երաշխավորված պարտության իրավիճակի (տես ստորև)։
Հավելյալ պայմաններով ամենահայտնի առաջադրանքը համարվում է հետևյալը ։ Խաղի մասնակցին նախապես հայտնի են հետևյալ պայմանները․
Վերլուծություն
Հաղթելու ռազմավարության համար կարևոր է հետևյալը. եթե դուք, հաղորդավարի գործողություններից հետո, փոխում եք դռան ընտրությունը, ապա դուք հաղթում եք, եթե սկզբնապես ընտրել էիք սխալ դուռը։ Սրա հավանականությունը կազմում է 2⁄3, քանի որ ի սկզբանե սխալ դուռ ընտրելու հնարավորությունը կազմում է երկու (հնարավոր երեք դռների մեջ)։
Սակայն հաճախ այս առաջադրանքի լուծման ժամանակ խաղացողները մտածում են հետևյալ կերպ. հաղորդավարը միշտ էլ հեռացնում է սխալ դռներից մեկը, և այդ դեպքում ավտոմեքենայի գտնվելը երկու հնարավոր դռներից մեկի հետևում դառնում է հավասար ½, անկախ առաջնային ընտրությունից։ Սակայն այս փաստը ճիշտ չէ։ Չնայած որ ընտրության հնարավորությունը իրոք մնում է երկու դռների միջև, այդ հնարավորությունները (ներառյալ նաև նախապատմությունը), հավասար հավանական չեն։ Դա այդպես է, քանի որ ի սկզբանե բոլոր դռներն ունեցել են հավասար շանսեր` դառնալու հաղթող, սակայն ավելի ուշ ունեցել են տարբեր հավանականություններ` լինելու բացառված։
Մարդկանց մեծամասնության համար այս եզրահանգումը հակասում է իրավիճակի ինտուիտիվ ընկալմանը և ի շնորհիվ տրամաբանական եզրահանգման և պատասխանի միջև առկա անհամապատասխանության, որին հանգում է ինտուիտիվ մտածելակերպը, առաջադրանքը հենց այդպես էլ կոչվում է «Մոնտի Հոլի պարադոքս»։